ერთეული კრაზანები
ერთეული კრაზანები — კრაზანისებრთა ოჯახის რამდენიმე ქვეოჯახის (Eumeninae, Euparagiinae, Zethinae) საერთო სახელწოდება. შეიცავს 2 ათასზე მეტ სახეობას. დედალი ერთეული კრაზანები აშენებენ ერთ- ან რამდენიმეუჯრიან ბუდეს. თითოეულ უჯრაში დებენ თითო კვერცხს. მატლებს კვებავენ სხვა მწერების მატლებითა და მუხლუხებით, რითაც ამცირებენ მავნე მწერების რიცხვს.